cyanic-selkie/wikianc huggingface dataset:
Ίσραελ Τσάρνυ
Περιγραφή
Έλαβε το πτυχίο του στην ψυχολογία από το πανεπιστήμιο Τέμπλ στην Πενσυλβάνια των ΗΠΑ το 1952, και το διδακτορικό του στην κλινική ψυχολογία από το πανεπιστήμιο του Ρότσεστερ στην Νέα Υόρκη το 1957. Κατόπιν ασχολήθηκε ως ψυχολόγος στην περιοχή της Φιλαδέλφειας κατά την περίοδο 1958–1973. Ο κύριος όγκος του έργου του από την δεκαετία του 1960 είναι επικεντρωμένος στην μελέτη του Ολοκαυτώματος και των γενοκτονιών γενικότερα, ενώ διετέλεσε και καθηγητής ψυχολογίας και οικογενειακής θεραπείας στο Εβραϊκό Πανεπιστήμιο της Ιερουσαλήμ. Το 1994 ίδρυσε την Διεθνή Ένωση Μελετητών Γενοκτονιών (IAGS) μαζί με τους Έλεν Φέιν, Ρόμπερτ Μέλσον και Ρότζερ Σμιθ, και υπήρξε πρόεδρος του την περίοδο 2005-2007.
Έχει πολλές φορές εκφράσει ισχυρή κριτική σε ότι αφορά την άρνηση της γενοκτονίας των Αρμενίων, και γενικότερα με το θέμα της άρνησης γενοκτονιών. Μια από τις θέσεις που έχει εκφράσει είναι πως τόσο η άρνηση της γενοκτονίας των Αρμενίων όσο και η άρνηση του Ολοκαυτώματος έχουν παρόμοιες τεχνικές και ψυχολογικά κίνητρα.
Εξωτερικοί σύνδεσμοι
Κατηγορία:Αμερικανοί ψυχολόγοι Κατηγορία:Γενοκτονίες Κατηγορία:Μελετητές Γενοκτονιών
2520 (αριθμός)
Το 2520 (δύο χιλιάδες πεντακόσια είκοσι) είναι ο φυσικός αριθμός μετά το 2519 και πριν το 2521.
Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.
Εξωτερικοί σύνδεσμοι
2520
Λε Μπαρκαρές
Το Λε Μπαρκαρές (γαλλικά: Le Barcarès, καταλανικά: El Barcarès) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Μπαρκαρεζιέν (γαλλικά: Barcarésiens).
Τοποθεσία
μικρογραφία|κέντρο|300px|Τοποθεσία του Μπαρκαρές
Γεωλογία και ανάγλυφο
Η έκταση της κοινότητας είναι της τάξεως των 1,165 εκταρίων. Το υψόμετρο της κοινότητας ποικίλει από 0 έως 4 μέτρα.
Η κοινότητα είναι κατηγοριοποιημένη ως ζώνη σεισμικότητας 3, η οποία αντιστοιχεί σε μέτρια σεισμικότητα.
Ποδηλατόδρομοι
Την πόλη διασχίζει η Vélitorrale η οποία πραγματοποιεί την διαδρομή μεταξύ Μπαρκαρές και Κανέ-Πλαζ.
Μέσα μαζική μεταφοράς
μικρογραφία|Η γραμμή 13 στο Μπαρκαρές. Το Λε Μπαρκαρές εξυπηρετείται σε όλη την διάρκεια του χρόνου από την γραμμή 13 του δικτύου Sankéo, ενώ το καλοκαίρι από τις γραμμές 36 και 37.
Τοπωνύμιο
Στα ρουσιγιονναί (καταλανική διάλεκτος), η ονομασία της κοινότητας είναι El Barcarès.
Το Πορ-Μπαρκαρές (γαλλικά: Port-Barcarès) είναι η τουριστική ονομασία την οποία έχει λάβει ως παραθαλάσσιο θέρετρο.
Αρχικώς γνωστό ως Plage de Sanct Lorens το 1481, η ονομασία Port de Barques άρχισε να κάνει την εμφάνισή της εντός των πηγών από το 1750, προτού αντικατασταθεί από την ονομασία El Barcarés μετά το 1866.
Αστική μορφολογία
Η κοινότητα είναι μεγάλης έκτασης, ενώ είναι διαιρεμένη σε αριθμό συνοικιών, η καθεμία εκ των οποίων έχει δική της ξεχωριστή ταυτότητα.
Κατοικία
Το Λε Μπαρκαρές αριθμούσε, το 2012, 15,689 κατοικίες, εκ των οποίων ποσοστό της τάξεως του 13,1 % ήταν κύριες κατοικίες, 85,9 % ήταν δευτερεύουσες, ενώ 0,9 % ήταν ελεύθερες. Ποσοστό της τάξεως του 67,6 % επί του συνόλου των νοικοκυριών ήταν ιδιοκτήτες των κατοικιών τους.
Λόγω της μη τήρησης του τριετούς στόχου, για την χρονική περίοδο μεταξύ 2011-2013, για την ανέγερση κοινωνικών κατοικιών, με 68 να έχουν ανεγερθεί επί απαιτούμενου συνόλου της τάξεως των 85 (δηλαδή ποσοστό ανέγερσης της τάξεως του 80 %), η κοινότητα τιμωρήθηκε από την νομαρχία, το 2015, με χρηματικό πρόστιμο της τάξεως των 83,000 ευρώ.
Ιστορία
Η συγκεκριμένη στενή λωρίδα γης ευρισκόμενη μεταξύ του λίμνης και της θάλασσας παρέμεινε για καιρό ανθυγιεινή και σχεδόν ερημωμένη.
Προς τον 14ο αιώνα, οι Ναΐτες προχώρησαν στην αποξήρανση τμήματος της Σαλάνκ, ωστόσο το Λιντό του Λε Μπαρκαρές δεν αποτέλεσε μέρος των συγκεκριμένων προσπαθειών, λόγω έλλειψης τεχνικών μέσων.
Το ενδιαφέρον για την συγκεκριμένη τοποθεσία ξεκίνησε κατά την διάρκεια του 17ου αιώνα. Συγκεκριμένα, το 1659, υπεγράφη η Συνθήκη των Πυρηναίων, η οποία είχε ως συνέπεια την μετατόπιση των συνόρων στα Πυρηναία. Εκείνη την περίοδο, η οικονομία της κοιλάδας του Αγκλί άρχισε να αναπτύσσεται, σε συνδυασμό με τα μεταφορικά μέσα. Ένα λιμάνι κατασκευάστηκε στο Λε Μπαρκαρές. Υπαγόμενο στο Σαιν-Λωράν-ντε-λα-Σαλάνκ, το συγκεκριμένο λιμάνι αποτέλεσε μετακομιστικό κέντρο αριθμού εμπορευμάτων: κρασί, λάδι, φρούτα, ψάρια και αλάτι, βάση ρυθμιζόμενης ποσότητας εμπορευμάτων.
Αναπτυσσόμενο σταδιακά, το Λε Μπαρκαρές κατέστη, κατά την διάρκεια του δεύτερου μισού του 19ου αιώνα, σημαντικό αλιευτικό λιμάνι, το οποίο, μάλιστα, διέθετε δικές του εγκαταστάσεις ναυπηγείων, όπου κατασκευάζονταν οι περίφημες καταλανικές βάρκες. Επίσης, την συγκεκριμένη περίοδο, άρχισε να αναπτύσσεται η μόδα των θαλάσσιων λουτρών. Συγκεκριμένα, αριθμός οικογενειών ερχόταν και εγκαθίστατο στις παραλίες της περιοχής, προχωρώντας στην δημιουργία προσωρινών χωριών για το διάστημα των θερινών διακοπών.
Η κοινότητα του Λε Μπαρκαρές ιδρύθηκε στις 22 Μαρτίου 1929, στην θέση εδαφών προερχόμενων από την κοινότητα του Σαιν-Λωράν-ντε-λα-Σαλάνκ, και ενσωματώθηκε στο Καντόνιο του Ριβσάλτ, ενώ, το 1935, ενσωματώθηκε στο Καντόνιο του Σαιν-Λωράν-ντε-λα-Σαλάνκ.
Η σύγχρονη ιστορία του Λε Μπαρκαρές σημαδεύτηκε από την άφιξη, το 1939, με το τέλος του Ισπανικού Εμφυλίου Πολέμου, δεκάδων χιλιάδων δημοκρατικών οι οποίοι διέσχισαν τα σύνορα και οδηγήθηκαν από τις γαλλικές αρχές σε στρατόπεδο κράτησης, το οποίο, στη συνέχεια, υπό το Καθεστώς του Βισί, μετατράπηκε σε στρατόπεδο συγκέντρωσης αλλοδαπών. Άλλοι πρόσφυγες στρατολογήθηκαν εντός των τριών Συνταγμάτων Πεζικού Αλλοδαπών Εθελοντών τα οποία δημιουργήθηκαν στο Λε Μπαρκαρές μεταξύ του 1939 και του 1940.
Μετά το 1953, ο νέος δήμος ξεκίνησε σειρά αναπτυξιακών: εξυγίανση, πόσιμο νερό, ηλεκτροδότηση, υποδομή αστικών οδών, καθώς και ανέγερση των πρώτων παραθαλάσσιων συγκροτημάτων κατοικιών και πρώτα έργα αναβάθμισης του λιμανιού, μεταξύ άλλων στο Γκρω Σαιντ-Ανζ, με στόχο την βελτίωση στην φιλοξενία αλιευτικών σκαφών, καθώς και σκαφών αναψυχής.
Ωστόσο, ήταν κυρίως χάρη στην διυπουργική αποστολή τουριστικής οργάνωσης της ακτογραμμής του Λανγκντόκ-Ρουσιγιόν (αποστολή Ρασίν), η οποία είχε ως έτος εκκίνησης το 1963, που αναπτύχθηκε πραγματικά το παραθαλάσσιο θέρετρο. Συγκεκριμένα, έλαβαν χώρα, ταυτόχρονα, μια ευρείας έκτασης επιχείρηση καταπολέμησης των κουνουπιών, αναδάσωση της ακτογραμμής, κατασκευή δρόμων, εκ νέου οργάνωση του λιμανιού, καθώς και η εκκίνηση σημαντικών κτηματομεσιτικών εγχειρημάτων. Σύμβολο του θέρετρου, το πλοίο Lydia προσαμμώθηκε τον Ιούνιο του 1967.
Παραπομπές
Κατηγορία:Κοινότητες των Ανατολικών Πυρηναίων Κατηγορία:Διαμέρισμα του Περπινιάν Κατηγορία:Αστική ενότητα του Σαιν-Λωράν-ντε-λα-Σαλάνκ Κατηγορία:Αστική περιοχή του Περπινιάν Κατηγορία:Μαρίνες στη Γαλλία  Κατηγορία:Ακτογραμμή των Ανατολικών Πυρηναίων
3511 (αριθμός)
Το 3511 (τρεις χιλιάδες πεντακόσια έντεκα) είναι ο φυσικός αριθμός μετά το 3510 και πριν το 3512.
Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.
Εξωτερικοί σύνδεσμοι
3511
7744 (αριθμός)
Το 7744 (επτά χιλιάδες επτακόσια σαράντα τέσσερα) είναι ο φυσικός αριθμός μετά το 7743 και πριν το 7745.
Εξωτερικοί σύνδεσμοι
7744
4104 (αριθμός)
Το 4104 (τέσσερις χιλιάδες εκατόν τέσσερα) είναι ο φυσικός αριθμός μετά το 4103 και πριν το 4105.
Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.
Εξωτερικοί σύνδεσμοι
4104
Γκρέγκορι Στάντον
Ο '''Γκρέκορι Χ. Στάντον' (αγγλικά: Gregory H. Stanton) είναι Αμερικανός νομικός και καθηγητής μελετών και πρόληψης γενοκτονιών'' στο πανεπιστήμιο Τζωρτζ Μέισον στη Βιρτζίνια των ΗΠΑ. Είναι ο ιδρυτής και πρόεδρος του οργανισμού Genocide Watch, και ο ιδρυτής και διευθυντής του Cambodian Genocide Project. Κατά την περίοδο 2007-2009 διετέλεσε πρόεδρος της Διεθνούς Ένωσης Μελετητών Γενοκτονιών.
Δραστηριοποίηση
Υπήρξε καθηγητής και μελετητής γενοκτονιών σε διάφορα αμερικανικά πανεπιστήμια, ενώ το 1981 ίδρυσε το εγχείρημα Cambodian Genocide Project στο πανεπιστήμιο του Γέιλ με θέμα τη γενοκτονία της Καμπότζης που τελέστηκε από τους Ερυθρούς Χμερ. Κατά το 1992 με 1999 υπηρέτησε στο Στέιτ Ντιπάρτμεντ της κυβέρνησης των ΗΠΑ στην αποστολή στον ΟΗΕ όπου συνέταξε τα προσχέδια των αποφάσεων του οργανισμού σχετικά με τη γενοκτονία στη Ρουάντα καθώς και άλλων συγκρούσεων στην Αφρική.
Πριν τη συμμετοχή του στο Στέιτ Ντιπάρτμεντ, υπήρξε νομικός σύμβουλος του Λαϊκού Κινήματος της Ουκρανίας (Народний рух України, Рух / Ρουχ) το οποίο διεκδικούσε την αυτονομία της Ουκρανίας από τη Ρωσία μετά τη διάλυση της Σοβιετικής Ένωσης.
Προσωπική ζωή
Τον Ιανουάριο του 1998, ο Στάντον ενεπλάκη σε περιστατικό βίας σε κατάστημα βιντεοταινιών, το οποίο προκλήθηκε από το πρόστιμο που του επιβλήθηκε μετά από την αργοπορημένη επιστροφή της βιντεοκασέτας. Ο Στάντον αρχικά κτύπησε τον υπάλληλο στο κεφάλι με τη βιντεοκασέτα, και κατόπιν στον εξωτερικό χώρο κτύπησε με το αυτοκίνητο του τον υπάλληλο του καταστήματος ο οποίος πέφτωντας έπεσε μέσα από την τζαμαρία γειτονικού καταστήματος. Ο Στάντον έφυγε από τις ΗΠΑ παίρνοντας αεροπλάνο προς το Άμστερνταμ και κάνοντας χρήση του διπλωματικού του διαβατηρίου, αλλά αργότερα επέστρεψε στις ΗΠΑ και παραδόθηκε. Στη δίκη που ακολούθησε κλήθηκε να πληρώσει 30.000 δολάρια για τις υλικές ζημιές που προκάλεσε, και να παραμείνει για 40 ημέρες στη φυλακή. Η προσωποκράτηση του τελικά αντικαταστάθηκε με υποχρεωτική τέλεση κοινοφελών έργων. Ο Στάντον ζήτησε συγνώμη από το θύμα και είπε πως το γεγονός συνέβη καθώς του είχαν δοθεί λάθος φάρμακα για το πρόβλημα μανιακής κατάθλιψης που αντιμετώπιζε, ισχυρισμό τον οποίοι υποστήριξαν και 2 ψυχίατροι τους οποίους ο Στάντον προσκόμισε ως μάρτυρες υπεράσπισης.
Μοναστήρι Αγίου Γεωργίου Κρυονερίτη
Το μοναστήρι φέρεται να ιδρύθηκε προ του 1298, ενώ η πρώτη αναφορά στο όνομά του γίνεται το 1318, εντός χρυσόβουλου του Βυζαντινού Αυτοκράτορα Ανδρόνικου Β΄ Παλαιολόγου. Το μοναστήρι, στην αρχική μορφή του, καταστράφηκε ολοκληρωτικά από τους Οθωμανούς το 1571, ενώ η ανακατασκευή του ξεκίνησε το 1862 , με προσθήκη νέου καμπαναριού το 1871, το οποίο και είναι το παλαιότερο σε ημερομηνία ανέγερσης της πόλεως των Σερρών.
Παραπομπές
Κατηγορία:Μονές του νομού Σερρών Κατηγορία:Σέρρες
Ερρίκος Λουδοβίκος του Νάσσαου-Σααρμπρύκεν
Ο Ερρίκος Λουδοβίκος (Heinrich Ludwig Karl Albrecht von Nassau-Saarbrücken, 9 Μαρτίου 1768 - 27 Απριλίου 1797) από τον Οίκο του Νάσσαου ήταν πρίγκιπας του Νάσσαου-Σααρμπρύκεν (1794-1797).
Βιογραφία
Ήταν ο πρωτότοκος γιος του Λουδοβίκου, πρίγκιπα του Νάσσαου-Σααρμπύκεν και της Βιλελμίνης του Σβάρτσμπουργκ-Ρούντολστατ. Ο γάμος τους δεν ήταν ευτυχισμένος και η Βιλελμίνη αποσύρθηκε στο κάστρο Χάλμπεργκ, όπου ανάθρεψε τον γιο τους.
Σπούδασε φυσική πρώτα στο Πανεπιστήμιο του Στρασβούργου και στη συνέχεια (1782-85) στο Πανεπιστήμιο του Γκέτινγκεν. Έπειτα έκανε τη Μεγάλη Περιοδεία του· πέρασε από το Βερολίνο (1786) και την Ιταλία (1787). Το 1793 γαλλικός στρατός επιτέθηκε στο κάστρο Νοϊνκίρχεν και αναγκάστηκε να διαφύγει. Το προγονικό κάστρο κάηκε, χωρίς να μπορεί να κάνει κάτι γι' αυτό. Εισήλθε στον πρωσικό στρατό και προήχθη σε συνταγματάρχη του Ιππικού.
Ο πατέρας του απεβίωσε το 1794 και κληρονόμησε τον τίτλο του, μια και το Σααρμπρύκεν ήταν ακόμη κατειλημμένο από γαλλικό στρατό της Επανάστασης. Το 1797 τραυματίστηκε θανάσιμα πέφτοντας από το άλογό του και απεβίωσε άτεκνος. Ο νεότερος αδελφός του ήταν από τον δεύτερο, μοργανατικό γάμο του πατέρα του και δεν είχε δικαίωμα στη διαδοχή. Τον διαδέχθηκε ο εξάδελφος του πατέρα του Κάρολος Γουλιέλμος, πρίγκιπας του Ούζινγκεν.
Οικογένεια
Νυμφεύτηκε το 1785 τη Μαρία Φρανσουάζ Μαξιμιλιανή, κόρη του Αλέξανδρου Μαρία Λέονορ του Σαιν-Μορί, κόμη του Μονμπαρέ· δεν απέκτησαν τέκνα.
Αναφορές σε πηγές
Κατηγορία:Οίκος του Νάσσαου
Σβέρνιτσα
Η Σβέρνιτσα (αλβ. Zvërnec) είναι χωριό της Αλβανίας που κατοικείται από Έλληνες. Το χωριό αυτό, μαζί με τη γειτονική Νάρτα, αποτελούν ελληνόφωνους θύλακες, στην περιοχή βόρεια του Αυλώνα. Η γύρω περιοχή είναι γεμάτη από αλυκές. Η λιμνοθάλασσα της Νάρτας, η οποία φιλοξενεί ένα μοναδικό οικοσύστημα, βρίσκεται στα βόρεια του χωριού ενώ στον Νότο βρέχεται από θάλασσα.
Θρήσκευμα
Στην Σβέρνιτσα οι κάτοικοι είναι Χριστιανοί Ορθόδοξοι.Κοντά στο χωριό βρίσκονται ένα Βυζαντινό μοναστήρι αφιερωμένο στην Παναγία (Κοίμηση της Θεοτόκου' )καθώς και ένα νησί που φέρει το ίδιο όνομα.Στο κέντρο του χωριού υπάρχει μια εκκλησία αφιερωμένη στην Παναγία (Kisha Burimi Jetëdhënës - Ζωοδόχος Πηγή).Νοτιοδυτικά του χωριού υπάρχει η εκκλησία του Αγίου Αθανασίου.thumb|280px|Το Μοναστήρι της Παναγίας στην Ζβέρνιτσα
Διάλεκτος
Η διάλεκτος της Σβέρνιτσας κατατάσσεται στις βόρειες παραλλαγές της ελληνικής γλώσσας.
Όπως και η διάλεκτος της Νάρτας, φέρει επιρροές από την αλβανική γλώσσα, με την οποία έχει έρθει σε επαφή.thumb|280px|Το [[Νησί της Σβέρνιτσας|ομώνυμο νησί]]
Αναφορές
Κατηγορία:Χωριά της Αλβανίας
Τρίο Κιτάρα
Το Τρίο Κιτάρα είναι ελληνικό μουσικό συγκρότημα που εμφανίστηκε το 1950 και διαλύθηκε το 1959. Το συγκρότημα αποτελούνταν από τους Γιώργο Δημάκη, Γιώργο Κεφαλά και Ανδρέα Ζαφειρίου.
Ιστορία
Το συγκρότημα δημιουργήθηκε το 1942 αλλά ξεκίνησε την επαγγελματική του σταδιοδρομία το 1950. Το όνομά τους δόθηκε από τον Γιώργο Οικονομίδη. Και τα τρία μέλη του έπαιζαν κιθάρα. Ο Γιώργος Μουζάκης τους βοήθησε να κυκλοφορήσουν το 1950 τον πρώτο τους δίσκο που είχε τίτλο «Στο Τούγκο, Τούγκο, Τούγκο».
Παραπομπές
Κατηγορία:Ελληνικά μουσικά συγκροτήματα Κατηγορία:Μουσικά τρίο
Τζέραλντ Κοέν
Ο Τζέραλντ Άλαν Κοέν ή Τζέρι Κοέν (Gerald Allan "Jerry" Cohen) ήταν Καναδός πολιτικός φιλόσοφος.
Γεννήθηκε το 1941 στο Μόντρεαλ του Καναδά και προερχόταν από εβραϊκή οικογένεια.
Σπούδασε στο Πανεπιστήμιο McGill και στο New College της Οξφόρδης και δίδαξε στο Πανεπιστήμιο της Οξφόρδης και στο UCL. Τη δεκαετία του '50 είχε επαφές με το Κομμουνιστικό Κόμμα του Κεμπέκ και τις δεκαετίες '60-'70 ήρθε κοντά με το Κομμουνιστικό Κόμμα της Μεγάλης Βρετανίας και στη συνέχεια με το Εργατικό Κόμμα, ωστόσο ποτέ δεν έγινε μέλος τους.
Θεωρείται εκπρόσωπος του αναλυτικού μαρξισμού και σοσιαλιστής θεωρητικός. Άσκησε κριτική στον Ρόμπερτ Νόζικ και στον Τζον Ρωλς. Ένα από τα πιο γνωστά του έργα είναι το Karl Marx's Theory of History: A Defence που δημοσιεύτηκε το 1978.
Παραπομπές
Κατηγορία:Καναδοί φιλόσοφοι Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Μαρξιστές θεωρητικοί Κατηγορία:Εβραίοι φιλόσοφοι Κατηγορία:Πολιτικοί φιλόσοφοι Κατηγορία:Καναδοί άθεοι
Γαβριήλ της Σουηδίας
Ο Γαβριήλ της Σουηδίας (Σουηδικά: Gabriel av Sverige,, 31 Αυγούστου 2017 -) είναι ο δεύτερος γιος και παιδί του Πρίγκιπα Κάρολου Φίλιππου, Δούκα του Βέρμλαντ και της Πριγκίπισσας Σοφίας, Δούκισσας του Βέρμλαντ. Είναι το έκτο εγγόνι και ο τέταρτος εγγονός του Βασιλιά Κάρολου ΙΣΤ΄ Γουσταύου και της Βασίλισσας Σίλβια.
Είναι έκτος στη γραμμή διαδοχής του σουηδικού θρόνου, μετά τον αδερφό του Αλέξανδρο, τον πατέρα του Κάρολο Φίλιππο, τον ξάδελφο του Όσκαρ, την ξαδέλφη του Στέλλα και τη θεία του Βικτώρια.
Γέννηση
Γεννήθηκε στις 31 Αυγούστου 2017 στο Νοσοκομείο Νταντέρουντ στη Στοκχόλμη και ζύγιζε 3 κιλά και 400 γραμμάρια και ύψος 49 εκατοστά. Η γέννηση του έγινε δεκτή, με ένα χαιρετισμό των 21 πυροβόλων όπλων στη Στοκχόλμη. Τα ονόματά του και ο τίτλος του ανακοινώθηκαν από τον παππού του, τον βασιλιά Κάρολο ΙΣΤ΄ Γουσταύο στις 4 Σεπτεμβρίου στη συνεδρίαση του υπουργικού συμβουλίου. Μια ευχαριστήρια δοξολογία, πραγματοποιήθηκε στις 4 Σεπτεμβρίου για να γιορταστεί η γέννησή του.
Ονομάσθηκε Γαβριήλ που άρεσε στους γονείς του, Κάρολος προς τιμήν του πατέρα του και του παππού βασιλιά Κάρολου ΙΣΤ΄ Γουσταύου και Βάλτερ προς τιμήν του Γερμανού προ-παππού του και πατέρα της γιαγιάς του Βασίλισσας Σίλβια, Βάλτερ Σόμμερλαθ.
Ο Πρίγκιπας Γαβριήλ βαπτίστηκε την 1η Δεκεμβρίου 2017 στο παρεκκλήσι του παλατιού Ντρότνινγκχολμ. Νονοί του ήταν η πατρική θεία του, Πριγκίπισσα Μαγδαληνή, ο Τόμας ντε Τολέδο Σόμμερλαθ (πρώτος εξάδελφος του πριγκίπα Κάρολου Φίλιππου), η μητρική θεία του, Σάρα Χέλκβιστ και οι Όσκαρ Σιλμπέϊ και Καρολίνα Πιλ (φίλοι των γονιών του).
Τιμητικές διακρίσεις
Σουηδικές
Εξωτερικοί σύνδεσμοι
Κατηγορία:Σουηδοί ευγενείς Κατηγορία:Οίκος των Μπερναντότ
9999 (αριθμός)
Το 9999 (εννέα χιλιάδες εννιακόσια ενενήντα εννέα) είναι ο φυσικός αριθμός μετά το 9998 και πριν το 10000.
Εξωτερικοί σύνδεσμοι
9999
Λουδοβίκος του Νάσσαου-Σααρμπρύκεν
Ο Λουδοβίκος (Fürst Ludwig von Nassau-Saarbrücken, 3 Ιανουαρίου 1745 – 2 Μαρτίου 1794) από τον Οίκο του Νάσσαου ήταν πρίγκιπας του Νάσσαου-Σααρμπρύκεν (1768-1794).
Βιογραφία
Ήταν ο μόνος (επιζήσας) γιος του Γουλιέλμου Ερρίκου, πρίγκιπα του Νάσσαου-Σααρμπρύκεν και της Σοφίας, κόρης του Γεωργίου Γουλιέλμου, κόμη του Έρμπαχ. Σπούδασε, όπως και ο πατέρας του, στο Πανεπιστήμιο του Στρασβούργου. Με τη Μεγάλη Περιοδεία του στην Ευρώπη επισκέφτηκε την Αγγλία, την Ολλανδία, τη Γαλλία και τη Γερμανία.
Νυμφεύτηκε τη Βιλελμίνη, αλλά ο γάμος δεν ήταν ευτυχισμένος και η Βιλελμίνη αποσύρθηκε στο κάστρο Χάλμπεργκ, ασχολούμενη με την ανατροφή του γιου τους. Το 1768 απεβίωσε ο πατέρας του και ο Λουδοβίκος τον διαδέχθηκε. Συνέχισε την οικονομική πολιτική του πατέρα του, αλλά οι δαπάνες εκείνου τον περιόριζαν όλο και πιο πολύ, ώσπου υποθήκευσε την κυριότητα του Γιούγκενχαϊμ στο πριγκιπάτο του Νάσσαου-Ούζινγκεν (1769-77). Το 1770 ζήτησε από τον Ιωσήφ Β΄ των Αψβούργων-Λωρραίνης της Γερμανίας να ορίσει Επιτροπή Χρέους, η οποία έμεινε ως το 1782. Επειδή τα οικονομικά του ήταν ακόμη σφιχτά, περιέστειλε επιπλέον τα έξοδά του, μετακομίζοντας από το ανάκτορο και χρησιμοποιώντας ως έδρα του τα αρκετά μικρότερα κυνηγετικά περίπτερα (Jagdschlösser) της περιοχής.
Ο Λουδοβίκος σχετίστηκε με την Αμαλία Φρειδερίκη, βαρόνη του Ντόρσμπεργκ και απέκτησε δύο νόθα τέκνα. Αργότερα νυμφεύτηκε την υπηρέτριά της. Το 1793 οι επαναστατημένοι Γάλλοι έφθασαν στο Ασάφενμπουργκ. Ο Λουδοβίκος διέφυγε, όμως τότε επιδεινώθηκε η ήδη κακή υγεία του και απεβίωσε στην εξορία. Τάφηκε στον ναό του Αγ. Λαυρεντίου των Ευαγγελιστών στο Ούζινγκεν. Το 1995 η σορός του μεταφέρθηκε στο ναό του κάστρου του Σααρμπρύκεν.
Οικογένεια
Νυμφεύτηκε το 1766 τη Βιλελμίνη του Σβάρτσμπουργκ-Ρούντολστατ και είχε τέκνο:
Από τη μη νόμιμη σχέση του με την Αμαλία-Φρειδερίκη βαρόνη του Ντόρσμπεργκ απέκτησε δύο φυσικά τέκνα:
Η Βιλελμίνη απεβίωσε το 1780. Ήδη το 1774 ο Λουδοβίκος είχε συνάψει δεύτερο γάμο, μοργανατικό με την υπηρέτρια Καταρίνα Κεστ. Από τον γάμο αυτόν προέκυψαν έξι τέκνα:
Aναφορές σε πηγές
Κατηγορία:Οίκος του Νάσσαου
65536 (αριθμός)
Το 65536 (εξήντα πέντε χιλιάδες πεντακόσια τριάντα έξι) είναι σύνθετος αριθμός μετά το 65535 και πριν το 65537.
Στην επιστήμη υπολογιστών
Το 65536 (216) αποτελεί την μέγιστη χωρίς πρόσημο δυνατή τιμή 16 δυαδικών ψηφίων (unsigned short int, λογίζεται ωστόσο από το 0 έως το 65535), οι τύποι δεδομένων με αυτό το εύρος χρησιμοποιούνται αρκετά συχνά στις γλώσσες προγραμματισμού και κατά συνέπειτα στις διάφορες εφαρμογές ηλεκτρονικών υπολογιστών, όπως π.χ. το 65536 είναι ο μέγιστος αριθμός γραμμών σε παλαιές εκδόσεις του Excel (97, 2000, 2002 και 2003). Οι μεταγενέστερες εκδόσεις αναβαθμίστηκαν ώστε να υποστηρίζουν 1.048.576 γραμμές (220)).
Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.
Εξωτερικοί σύνδεσμοι
Κατηγορία:Σύνθετοι αριθμοί
Αλεχάντρα Μπάρρος
Η Αλεχάντρα Μπάρρος (Alejandra Yuriana Barros del Campo Sánchez, 11 Αυγούστου 1971 -) είναι Μεξικανή ηθοποιός. Έγινε γνωστή στο κοινό από την τηλενουβέλα Mariana de la Noche.
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί θεάτρου Κατηγορία:Μεξικανές ηθοποιοί τηλεόρασης
Continente
Η Continente είναι μια αλυσίδα λιανικής που ανήκει στην Sonae Distribuição, τον μεγαλύτερο λιανοπωλητή στην Πορτογαλία. Η αλυσίδα της υπεραγοράς Continente βρίσκεται σε όλη την ηπειρωτική Πορτογαλία, καθώς και στη Μαδέρα και στις Αζόρες. Η αλυσίδα σουπερμάρκετ Continente Modelo, έχει επίσης εθνική παρουσία. Η Sonae Distribuição, SGPS, SA, είναι θυγατρική εταιρεία της Sonae SGPS.
Ιστορία
Η Sonae Distribuição ξεκίνησε το 1985 με τη συγχώνευση δύο μεγάλων λιανοπωλητών, Modelo και Continente. Η Η Modelo ανήκε στην εκμετάλλευση της Sonae, ενώ η Continente ήταν η πορτογαλική και ισπανική επιχείρηση του γαλλικού μεταπωλητή Promodès. Ως εκ τούτου, ανήκε εξ ολοκλήρου από τη γαλλική ανταγωνιστήστρια την Carrefour, η οποία πώλησε το μερίδιό της στη Sonae για € 345 εκατ, στις 16 Νοεμβρίου 2004. Το 2008, η Carrefour πώλησε στην Sonae τις πορτογαλικές επιχειρήσεις λιανικής πώλησης που διέθεταν με το σήμα Carrefour. Η Continente χρησιμοποιούσε ένα υποκατάστημα στο Ντουμπάι, το οποίο αργότερα αγόρασε η Carrefour. Το σύμβολο της Continente εξαφανίστηκε από την Ισπανία μετά τη συγχώνευση του Carrefour-Promodès το 1999.
Στην Ελλάδα
To 1991 ήρθε στην Ελλάδα και το 1999 εξαγοράζεται από την Carrefour και τον Μαρινόπουλο.
Κατηγορία:Αλυσίδες σούπερ μάρκετ
Δημήτριος Αργυρόπουλος
Βιογραφικά στοιχεία
Ο Δημήτριος Αργυρόπουλος γεννήθηκε στα μέσα του 18ου αιώνα στη Θεσσαλονίκη. Στα τέλη του 18ου αιώνα αποδήμησε στη Ρωσία και εργάστηκε εκεί ως διπλωμάτης, διαμένοντας στην Αγία Πετρούπολη. Μυήθηκε από νωρίς στη Φιλική Εταιρεία και ασχολήθηκε εντατικά με την προετοιμασία της Ελληνικής Επανάστασης. Οι Ρωσικές αρχές τον συνέλαβαν και τον φυλάκισαν για τις ενέργειές του σχετικά με την Ελληνική υπόθεση. Τελικά, αποφυλακίστηκε με τη μεσολάβηση του Ιωάννη Καποδίστρια. Αργότερα, διορίστηκε από τη Ρωσία, πρόξενος στο Ρωσικό προξενείο στο Γαλάτσι της Μολδοβλαχίας.
Πρωτεργάτης της Επανάστασης του 1821
Στις 21 Φεβρουαρίου του 1821, ο Δημήτριος Αργυρόπουλος, συνεργαζόμενος με τον Έλληνα αρχηγό της χωροφυλακής του Γαλατσίου, Βασίλειο Καραβία και το Δ. Αρβανιτάκη, κήρυξε την Ελληνική Επανάσταση του 1821. Ακολούθησε σφαγή της τοπικής Οθωμανικής φρουράς και κατάληψη της πόλης. Ο Δημήτριος Αργυρόπουλος ήταν αυτός που ούσιαστικά προετοίμασε το έδαφος για την έλευση του Αλέξανδρου Υψηλάντη και του Ιερού Λόχου στη Μολδοβλαχία, κηρύσσοντας την Επανάσταση και εξουδετερώνοντας τις Οθωμανικές φρουρές.
Γουλιέλμος Ερρίκος του Νάσσαου-Σααρμπρύκεν
Ο Γουλιέλμος Ερρίκος, γερμ. Wilhelm Heinrich (6 Μαρτίου 1718 - 24 Ιουλίου 1768) από τον Οίκο του Νάσσαου ήταν πρίγκιπας του Νάσσαου-Σααρμπρύκεν (1735-1768).
Βιογραφία
Ήταν ο δευτερότοκος (επιζών) γιος του Γουλιέλμου Ερρίκου, πρίγκιπα του Νάσσαου-Ούζινγκεν και της Καρλόττας Αμαλίας, κόρης του Ερρίκου, κόμη του Νάσσαου-Ντίλενμπουργκ. Μεγαλύτερος αδελφός του ήταν ο Κάρολος.
Γεννήθηκε 20 ημέρες αφότου απεβίωσε ο πατέρας του, έτσι η μητέρα του ανέλαβε επίτροπος, ως το 1738 που κι εκείνη απεβίωσε. Έδωσε στους γιους της ολοκληρωμένη εκπαίδευση και τους ανέθρεψε στην Καλβινιστική πίστη. Το 1730-31 εγγράφτηκαν στο Πανεπιστήμιο του Στρασβούργου και πιθανώς αργότερα και στο Πανεπιστήμιο της Γενεύης, δημοφιλές στους Μεταρρυθμιστές. Έκανε τη Μεγάλη Περιήγηση της Ευρώπης και επισκέφτηκε την Αυλή του Λουδοβίκου ΙΕ΄ της Γαλλίας. Από το 1738 ανέλαβε επίτροπος ο μεγαλύτερος αδελφός του Κάρολος, ώσπου στα 22 του θεωρήθηκε ενήλικος.
Το 1728 απεβίωσε ο εξάδελφος του πατέρα τους, Φρειδερίκος Λουδοβίκος, κόμης του Νάσσαου-Ότβαϊλερ & Σααρμπρύκεν. Δεν είχε άρρενα τέκνα και ήταν ο τελευταίος του κλάδου του, έτσι τον κληρονόμησαν. Το 1735 ο Κάρολος κράτησε τις πατρικές κτήσεις Ούζινγκεν, Βίζμπαντεν και Ίντσταϊν (όλα στη δεξιά όχθη του Ρήνου) για τον εαυτό του και παραχώρησε το Σααρμπρύκεν (στην αριστερή όχθη) στον Γουλιέλμο Ερρίκο. Το Σααρμπρύκεν με έκταση 22 τετραγωνικά μίλια και 22.000 κατοίκους ήταν το μικρότερο πριγκιπάτο της Ευρώπης.
Πολιτική και Οικονομία
Το 1741 συμμετείχε με το σύνταγμά του στον Πόλεμο για την Αυστριακή Διαδοχή (1740-48). Το επόμενο έτος επισκέφτηκε τη Φραγκφούρτη για τη στέψη του Καρόλου Ζ΄ των Βίττελσμπαχ ως βασιλιά της Γερμανίας. Εκεί πώλησε το σύνταγμά του στον λαντγράβο της Έσσης-Ντάρμστατ, ενώ γνώρισε και τη μέλλουσα σύζυγό του Σοφία.
Έλαβε μέρος στον Επταετή Πόλεμο (1756-1763) με δικό του σώμα στρατού. Είχε στενούς δεσμούς με τη γειτονική Γαλλία και συχνά ταξίδευε στο Παρίσι, όπου -κατά τη συνήθεια της εποχής- του απονέμονταν στρατιωτικές τιμές, όπως ο τίτλος του στρατάρχη.
Αναμόρφωσε τη διοίκηση και τη δικαιοσύνη. Τις διαχώρισε από τη διακυβέρνηση και εξέδωσε νόμους σύμφωνα με τις αρχές της Πεφωτισμένης Δεσποτείας της εποχής του. Η οικονομία του ήταν καμεραλιστική (γραφειοκρατική) κατά τα πρότυπα της εποχής. Τυποποίησε τους φόρους και έφτιαξε κτηματολόγιο στα πρότυπα του αυστριακού. Προώθησε σύγχρονες αγροτικές μεθόδους, όπως η καλλιέργεια της πατάτας και ο έλεγχος των παρασίτων. Ασχολήθηκε με την εξόρυξη άνθρακα και τη χύτευση του σιδήρου. Κρατικοποίησε τα ορυχεία και μίσθωσε τα σιδηρουργεία σε επιχειρηματίες, όπως ο Σερφ Μπέερ. Έθεσε τις βάσεις για την αρχή μιας βιομηχανοποιημένης οικονομίας, που οδήγησε αργότερα στη υψηλή εκβιομηχάνιση της περιοχής του Σάαρλαντ. Τα αυξημένα έσοδά του δαπανήθηκαν σε μεγάλες οικοδομικές δραστηριότητες.
Επέκταση της πόλης Σααρμπρύκεν
Ο Γουλιέλμος Ερρίκος και άλλοι ευγενείς μετακόμισαν από το Ούζινγκεν στο Σααρμπρύκεν και άρχισαν την ανάπτυξη της πρωτεύουσας. Η πόλη, που είχε ζημιωθεί από τον Τριακονταετή Πόλεμο (1618-48) και τον Πόλεμο των Επανενώσεων (γαλλ. Guerre des Réunions, 1683-84), επανασχεδιάστηκε και επεκτάθηκε σε μπαρόκ ρυθμό από τον αρχιτέκτονα Φρίντριχ Γιοάχιμ Στένγκελ. Το ανάκτορο του Σααρμπρύκεν, ο ναός του Λουδοβίκου και η βασιλική του Αγ. Ιωάννη είναι αξιοσημείωτα κτήρια της εποχής, ενώ έκτισε αρκετά ακόμα παλάτια και μέγαρα. Στην πόλη κυριαρχούν ακόμη τα κτήριά του και η μνήμη του είναι παρούσα, άφησε όμως ένα τεράστιο χρέος στον γιο του Λουδοβίκο.
Η πεφωτισμένη δεσποτεία του
Οι μονάρχες της εποχής του δοκίμασαν τις δυνατότητες και τα όρια της Πεφωτισμένης Δεσποτείας. Σύμφωνα με τις αρχές της, έκανε νομικές μεταρρυθμίσεις, έδωσε οικονομικά κίνητρα και έδειξε θρησκευτική ανεκτικότητα. Από την άλλη ήταν ο ηγεμόνας που απαγόρευε τους υπηκόους του από τη διακυβέρνηση, ρύθμισε λεπτομέρειες της ζωής τους με πληθώρα διατάξεων και κατέπνιξε σκληρά κοινωνικές αντιδράσεις.
Οικογένεια
Νυμφεύτηκε το 1742 τη Σοφία, κόρη του Γεωργίου-Γουλιέλμου, κόμη του Έρμπαχ και είχε τέκνα:
Εξωτερικοί σύνδεσμοι
Κατηγορία:Οίκος του Νάσσαου
Χριστόδουλος Μπαλάνος
Ο Χριστόδουλος Μπαλάνος (- 1821) ήταν προύχοντας της Θεσσαλονίκης, επιχειρηματίας και μέλος της Φιλικής Εταιρείας.
Βιογραφικά στοιχεία
Ο Χριστόδουλος Μπαλάνος γεννήθηκε στα μέσα του 18ου αιώνα στη Θεσσαλονίκη. Κατάγονταν από μεγάλη οικογένεια της πόλης, με οικονομική επιφάνεια και αποτελούσε έναν από τους προύχοντες της Θεσσαλονίκης. Μεταξύ άλλων διατηρούσε μεγάλο χάνι στη σημερινή Πλατεία Χρηματιστηρίου επί της οδού Φράγκων. Σύζυγός του ήταν η Άννα Πάικου, ανηψιά του Ανδρόνικου Γεωργίου Πάικου (παππούς του πολιτικού Ανδρόνικου Πάικου) που απαγχονίστηκε από τους Οθωμανούς. Υπήρξε ο πρώτος από τους προύχοντες της πόλης που μυήθηκε στη Φιλική Εταιρεία από τον, επιφορτισμένο με αυτή την αποστολή, καλόγερο της Μονής Ιβήρων του Αγίου Όρους. Στη συνέχεια, βοήθησε στη μύηση και των λοιπών επιφανών παραγόντων της πόλης και συντόνισε τις προσπάθειες για την προετοιμασία της Ελληνικής Επανάστασης. Ουσιαστικά ήταν ο ιθύνων νους των επαναστατικών ενεργειών των Θεσσαλονικέων.
Επανάσταση του 1821
Με το ξέσπασμα της Ελληνικής Επανάστασης του 1821 και τις πολεμικές επιχειρήσεις στη Χαλκιδική, οι Οθωμανικές αρχές συνέλαβαν τους προύχοντες της Θεσσαλονίκης, μεταξύ των οποίων και το Χριστόδουλο Μπαλάνο, και τους έσφαξαν στην τότε πλατεία Αλευραγοράς (σημερινή αγορά Καπάνι - Βλάλη), στις 18 Μαΐου του 1821.
Πηγές
Κατηγορία:Έλληνες μέλη της Φιλικής Εταιρείας Κατηγορία:Έλληνες πρόκριτοι
Γαλβανικό στοιχείο
Γαλβανικό ή βολταϊκό στοιχείο (galvanic cell, ή voltaic cell από τα ονόματα των Λουίτζι Γκαλβάνι, ή Αλεσάντρο Βόλτα αντίστοιχα), είναι ηλεκτροχημικό στοιχείο (electrochemical cell) που παράγει ηλεκτρική ενέργεια από αυθόρμητες αντιδράσεις οξειδοαναγωγής που λαμβάνουν χώρα μέσα στο στοιχείο. Αποτελείται γενικά από δύο διαφορετικά μέταλλα συνδεμένα με γέφυρα άλατος (salt bridge), ή μεμονωμένα ημιστοιχεία που διαχωρίζονται με πορώδη μεμβράνη.
Ιστορικό
Το 1780, ο Λουίτζι Γκαλβάνι ανακάλυψε ότι όταν δύο διαφορετικά μέταλλα (π.χ., χαλκός και ψευδάργυρος) συνδεθούν και στη συνέχεια και τα δυο έρθουν σε επαφή ταυτόχρονα με δύο διαφορετικά τμήματα νεύρου ποδιού βατράχου, τότε το πόδι συστέλλεται. Αυτό το ονόμασε "ζωικό ηλεκτρισμό". Η βολταϊκή στήλη, που εφευρέθηκε από τον Αλεσάντρο Βόλτα τη δεκαετία του 1800, αποτελείται από μια στήλη στοιχείων παρόμοιων με το γαλβανικό στοιχείο. Όμως, ο Βόλτα την κατασκεύασε πλήρως από μη βιολογικό υλικό για να αμφισβητήσει τη θεωρία του ζωικού ηλεκτρισμού του Γκαλβάνι (και του μεταγενέστερου πειραματιστή Λεοπόλντο Νόμπιλι) υπέρ της δικής του θεωρίας ηλεκτρικής επαφής μετάλλου-μετάλλου. Ο Κάρλο Ματεούτσι (Carlo Matteucci) με τη σειρά του κατασκεύασε μια μπαταρία από πλήρως βιολογικό υλικό ως απάντηση στον Βόλτα. Αυτές οι ανακαλύψεις έστρωσαν τον δρόμο για τις ηλεκτρικές μπαταρίες.
Ο Βίλχεμ Κένιχ (Wilhelm König) πρότεινε το 1940 ότι το αντικείμενο γνωστό ως μπαταρία της Βαγδάτης μπορεί να αντιπροσωπεύει τεχνολογία γαλβανικού στοιχείου από την αρχαία Παρθία. Αντίγραφα γεμάτα με κιτρικό οξύ ή χυμό σταφυλιού παράγουν τάση. Όμως, απέχει πολύ από το είναι βέβαιο ότι αυτός ήταν όντως ο σκοπός — άλλοι μελετητές έχουν επισημάνει ότι έμοιαζε πολύ με γνωστά δοχεία που χρησιμοποιήθηκαν για αποθήκευση  κυλίνδρων παπύρων.
Περιγραφή
Στην πιο απλή μορφή του, ένα ημιστοιχείο αποτελείται από ένα στερεό μέταλλο (που λέγεται ηλεκτρόδιο) και εμβαπτίζεται σε διάλυμα· το διάλυμα περιέχει κατιόντα του μετάλλου του ηλεκτροδίου και ανιόντα για να εξισορροπήσει το φορτίο των κατιόντων. Στην ουσία, ένα ημιστοιχείο περιέχει ένα μέταλλο σε δύο οξειδωτικές καταστάσεις (αριθμούς οξείδωσης)· μέσα σε ένα μονωμένο ημιστοιχείο, υπάρχει μια αντίδραση οξειδοαναγωγής σε χημική ισορροπία, μια κατάσταση που γράφεται συμβολικά ως εξής (εδώ, "M" παριστάνει μεταλλικό κατιόν, ένα άτομο που έχει ανισορροπία φορτίου που οφείλεται στην απώλεια "n" ηλεκτρονίων):
Ένα γαλβανικό στοιχείο αποτελείται από δύο ημιστοιχεία, έτσι ώστε το ηλεκτρόδιο του ενός ημιστοιχείου αποτελείται από μέταλλο A και το ηλεκτρόδιο του άλλου ημιστοιχείου αποτελείται από μέταλλο Β· οι αντιδράσεις οξειδοαναγωγής για τα δύο ξεχωριστά ημιστοιχεία είναι συνεπώς: Γενικά, τότε, αυτά τα δύο μέταλλα μπορούν να αντιδράσουν μεταξύ τους: Με άλλα λόγια, τα άτομα των μετάλλων του ενός ημιστοιχείου μπορούν να προκαλέσουν αναγωγή στα κατιόντα μετάλλου του άλλου ημιστοιχείου· διατυπωμένο αντίθετα, τα κατιόντα μετάλλου του ενός ημιστοιχείου μπορούν να οξειδώσουν τα άτομα μετάλλων του άλλου ημιστοιχείου. Όταν το μέταλλο Β έχει μεγαλύτερη ηλεκτραρνητικότητα από το μέταλλο A, τότε το μέταλλο B τείνει να αποσπάσει ηλεκτρόνια από το μέταλλο Α (δηλαδή, το μέταλλο Β τείνει να οξειδώσει το μέταλλο Α), ευνοώντας συνεπώς μια κατεύθυνση της αντίδρασης: Αυτή η αντίδραση μεταξύ των μετάλλων μπορεί να ελεγχθεί κατά τρόπο που επιτρέπει την πραγματοποίηση χρήσιμου έργου: Εξ ορισμού:
Ο χαλκός οξειδώνει εύκολα τον ψευδάργυρο· για το απεικονιζόμενο στοιχείο Ντάνιελ (Daniell cell) στο σχήμα, η άνοδος είναι ψευδάργυρος, η κάθοδος είναι χαλκός και τα ανιόντα στα διαλύματα είναι θειικά των αντίστοιχων μετάλλων. Όταν μια ηλεκτρικά αγώγιμη διάταξη συνδέσει τα ηλεκτρόδια, η ηλεκτροχημική αντίδραση είναι: Το ηλεκτρόδιο του ψευδαργύρου διαλύεται και αποτίθεται χαλκός στο ηλεκτρόδιο χαλκού.
Τα γαλβανικά στοιχεία χρησιμοποιούνται συνήθως ως πηγές ηλεκτρικής ισχύος. Από τη φύση τους, παράγουν συνεχές ρεύμα. Το στοιχείο Γουέστον (Weston cell) έχει μια άνοδο που αποτελείται από αμάλγαμα καδμίου υδραργύρου, και κάθοδο που αποτελείται από καθαρό υδράργυρο. Ο ηλεκτρολύτης είναι (κορεσμένο) διάλυμα θειικού καδμίου. Ο αποπολωτής (depolarizer) είναι αλοιφή θειικού υδραργύρου. Όταν το διάλυμα ηλεκτρολύτη είναι κορεσμένο, η τάση ρου στοιχείου είναι πολύ αναπαραγώγιμη· γι' αυτό, το 1911, υιοθετήθηκε ως διεθνές πρότυπο τάσης.
Η μπαταρία είναι ένα σύνολο γαλβανικών στοιχείων που συνδέονται μαζί για να σχηματίσουν μια μοναδική πηγή τάσης. Παραδείγματος χάρη, μια τυπική μπαταρία μολύβδου-οξέος (lead–acid battery) των 12V έχει έχει έξι γαλβανικά στοιχεία συνδεμένα σε σειρά με τις ανόδους να αποτελούνται από μόλυβδο και τις καθόδους από διοξείδιο του μολύβδου. Μεγάλοι χώροι μπαταριών, παραδείγματος χάρη σε τηλεφωνικά κέντρα (telephone exchange) παρέχουν ισχύ κεντρικού γραφείου στα τηλέφωνα των χρηστών, μπορεί να έχουν τα στοιχεία συνδεμένα σε σειρά και παράλληλα.
Τάση στοιχείου
Το πρότυπο ηλεκτρικό δυναμικό ενός στοιχείου μπορεί να προσδιοριστεί με τη χρήση πρότυπου πίνακα δυναμικών για τα σχετικά ημιστοιχεία. Το πρώτο βήμα είναι η ταυτοποίηση των δύο μετάλλων που αντιδρούν στο στοιχείο. Έπειτα, πρέπει να αναζητηθεί το πρότυπο δυναμικό του ηλεκτροδίου (standard electrode potential), E0, σε βολτ, για καθεμιά από τις δύο ημιαντιδράσεις. Το πρότυπο δυναμικό του στοιχείου ισούται με τη πιο θετική τιμή E0 μείον την πιο αρνητική τιμή E0.
Παραδείγματος χάρη, στο παραπάνω σχήμα τα διαλύματα είναι CuSO4 και ZnSO4. Κάθε διάλυμα έχει ένα αντίστοιχο μεταλλικό έλασμα σε αυτά και μια γέφυρα άλατος ή πορώδη πλάκα που συνδέει τα δύο διαλύματα και επιτρέπει στα ιόντα SO42− να ρέουν ελεύθερα μεταξύ των διαλυμάτων χαλκού και ψευδαργύρου. Για να υπολογιστεί το πρότυπο δυναμικό αναζητούνται οι ημιαντιδράσεις του χαλκού και του ψευδαργύρου και βρίσκεται:
Έτσι η συνολική αντίδραση είναι:
Το τυπικό δυναμικό για την αντίδραση είναι τότε +0,34 V − (−0,76 V) = 1,10 V. Η πολικότητα του στοιχείου καθορίζεται ως εξής. Το μέταλλο του ψευδαργύρου είναι πιο ισχυρό αναγωγικό από το μέταλλο του χαλκού· ισοδύναμα, το τυπικό δυναμικό (αναγωγής) για τον ψευδάργυρο είναι πιο αρνητικό από αυτό του χαλκού. Συνεπώς, το μέταλλο του ψευδαργύρου θα χάσει ηλεκτρόνια προς τα ιόντα χαλκού και θα αναπτύξει θετικό ηλεκτρικό φορτίο. Η σταθερά ισορροπίας (equilibrium constant), K, για το στοιχείο δίνεται από τη σχέση: όπου F είναι η σταθερά του Φαρεντέι (Faraday constant), R είναι η (παγκόσμια) σταθερά των αερίων (gas constant) και T είναι η θερμοκρασία σε Κέλβιν. Για το στοιχείο Ντάνιελ το στοιχείο Kείναι περίπου ίσο με 1,5×1037. Συνεπώς, στην ισορροπία, μεταφέρονται λίγα ηλεκτρόνια, αρκετά για να τη φόρτιση των ηλεκτροδίων.
Η τιμή του 2,303R/F είναι 0,19845×10−3 V/K, έτσι στους 25 °C (298,15 K) το δυναμικό του ημιστοιχείου θα αλλάξει κατά εάν η συγκέντρωση ενός μεταλλικού ιόντος αυξηθεί ή μειωθεί κατά έναν συντελεστή 10.
Αυτοί οι υπολογισμοί βασίζονται στην υπόθεση ότι όλες οι χημικές αντιδράσεις είναι σε ισορροπία. Όταν ρέει ρεύμα στο κύκλωμα, οι συνθήκες ισορροπίας δεν επιτυγχάνονται και το δυναμικό του στοιχείου θα είναι συνήθως μειωμένο από διάφορους μηχανισμούς, όπως η ανάπτυξη υπερτάσεων (overpotentials). Επίσης, επειδή λαμβάνουν χώρα χημικές αντιδράσεις όταν το στοιχείο παράγει ισχύ, οι συγκεντρώσεις του ηλεκτρολύτη αλλάζουν και η τάση του στοιχείου μειώνεται. Μια συνέπεια της εξάρτησης της θερμοκρασίας των τυπικών δυναμικών είναι ότι το παραγόμενο δυναμικό από γαλβανικό στοιχείο εξαρτάται επίσης από τη θερμοκρασία.
Γαλβανική διάβρωση
Η γαλβανική διάβρωση είναι μια διεργασία που υποβαθμίζει τα μέταλλα ηλεκτροχημικά. Αυτή η διάβρωση συμβαίνει όταν δύο ανόμοια μέταλλα βρίσκονται σε επαφή μεταξύ τους παρουσία ηλεκτρολύτη, όπως αλατόνερο, σχηματίζοντας γαλβανικό στοιχείο. Επίσης, μπορεί να σχηματιστεί στοιχείο, εάν το ίδιο μέταλλο εκτίθεται σε διαφορετικές συγκεντρώσεις του ηλεκτρολύτη. Το τελικό ηλεκτροχημικό δυναμικό αναπτύσσει στη συνέχεια ηλεκτρικό ρεύμα που διαλύει ηλεκτροχημικά το λιγότερο ευγενές υλικό.
Παραπομπές
<References/>
Εξωτερικοί σύνδεσμοι
Κατηγορία:Ηλεκτροχημεία Κατηγορία:Διάβρωση
4294967295 (αριθμός)
Ο αριθμός 4.294.967.295 (τέσσερα δισεκατομμύρια διακόσια εννενήντα τέσσερα εκατομμύρια εννιακόσιες εξήντα επτά χιλιάδες διακόσια ενενήντα πέντε) είναι φυσικός αριθμός ο οποίος εκφράζεται και ως 232-1.
Περιγραφή
Αποτελεί τέλειο σύνθετο αριθμό που περιγράφεται από την συνάρτηση του Όιλερ (perfect totient). Οι παράγοντες του (3, 5, 17, 257, 65537) αποτελούν πρώτους αριθμούς Φερμά και κατά συνέπεια ο αριθμός αυτός είναι ο μεγαλύτερος γνωστός περιττός αριθμός ο οποίος είναι δυνατό να αναπαρασταθεί ως πολύγωνο. Παραγοντοποιείται και ως 641 x 6.700.417. Επίσης, είναι ο μεγαλύτερος γνωστός περιττός αριθμός ν για τον οποίο μπορεί να κατασκευαστεί η γωνία 2\pi/\nu, ή για τον οποίο το μπορεί να εκφραστεί ως τετραγωνικές ρίζες.
Ιστορικά ο αριθμός είναι σημαντικός καθώς ο Όιλερ απέδειξε πως είναι σύνθετος και όχι πρώτος, καταρρίπτοντας την εικασία του Φερμά πως οι αριθμοί της μορφής αποτελούν πρώτους αριθμούς.
Στην επιστήμη υπολογιστών
Αποτελεί την μέγιστη τιμή χωρίς πρόσημο 32 δυαδικών ψηφίων και την μέγιστη τιμή για τους θετικούς ακεραίους (τύποι δεδομένων ως unsigned int ή unsigned long int). Η τιμή αυτή είναι επίσης η μέγιστη δυνατή διεύθυνση μνήμης για τους επεξεργαστές με 32 μπιτ, ενώ οι νεότερης γενιάς 64μπιτοι υπολογιστές υποστηρίζουν τιμές έως 263 -1 (9223372036854775807).
Εξωτερικοί σύνδεσμοι
Κατηγορία:Σύνθετοι αριθμοί
Ουίλιαμ Σάμπας
Ο Ουίλιαμ Άντονι Σάμπας (αγγλικά: William Anthony Schabas, 19 Νοεμβρίου 1950, Κλήβελαντ), είναι Αμερικανοκαναδός ποινικολόγος και ακαδημαϊκός ο οποίος ασχολείται με την μελέτη του διεθνούς ποινικού δικαίου και ανθρωπίνων δικαιωμάτων, γενοκτονιών, και θανατικής ποινής, και αποτελεί σημαντική μορφή στον τομέα αυτό. Είναι καθηγητής του πανεπιστημίου Μίντλσεξ στο Ηνωμένο Βασίλειο, και καθηγητής διεθνούς ανθρωπίνου δικαίου στο πανεπιστήμιο του Λέιντεν στην Ολλανδία. Έχει γράψει πάνω από 18 μονογραφίες, 200 άρθρα, και 350 ακαδημαϊκές δημοσιεύσεις. Την περίοδο 2009-2011 διετέλεσε πρόεδρος της Διεθνούς Ένωσης Μελετητών Γενοκτονιών, ενώ αποτελεί μέλος του διευθυντικού συμβουλίου στο Διεθνές Ινστιτούτο Ποινικών Ερευνών (ICII).
Το 2014 ο Σάμπας διορίστηκε επικεφαλής της επιτροπής του ΟΗΕ σχετικά με τον ρόλο του Ισραήλ στην ισραηλινή επίθεση στην λωρίδα της Γάζας (2014). Ο διορισμός του έφερε αντίδραση από τον υπουργό εξωτερικών του Καναδά, Τζον Μπέιρντ, και την ΜΚΟ με την ονομασία UN Watch με έδρα την Γενεύη, καθώς έγιναν ισχυρισμοί πως ο Σάμπας είναι αντιισραηλινός, κάτι που ο ίδιος αρνήθηκε. Τον Φεβρουάριο του 2015 παραιτήθηκε μετά από καταγγελία της ισραηλινής κυβέρνησης πως ο Σάμπας είχε κατά το παρελθόν παράσχει νομικές συμβουλές στην Οργάνωση για την Απελευθέρωση της Παλαιστίνης κάτι που παραβίαζε την αντικειμενικότητα του, και κάτι που οδήγησε στην μετέπειτα παραίτηση του.
Έχει επίσης έντονη δραστηριοποίηση ως προς την κατήργηση της θανατικής ποινής διεθνώς. Σε ότι αφορά τις γενοκτονίες κάνει διάκριση ως προς την νομική διάσταση μεταξύ των εγκλημάτων κατά της ανθρωπότητας, εθνοκαθάρσεων, και των γενοκτονιών (όπως ορίζονται από την συνθήκη της Γενεύης), και έχει υποστηρίξει πως οι μόνες πραγματικές κατά τον ίδιο γενοκτονίες της πρόσφατης ιστορίας είναι η γενοκτονία των Αρμενίων, το Ολοκαύτωμα των Εβραίων και των Αθίγγανων, και η γενοκτονία της Ρουάντα. Δεν θεωρεί γενοκτονίες υπό την νομική έννοια τις περιπτώσεις όπως οι σταλινικές εκκαθαρίσεις ή το Χολοντόμορ, ή την γενοκτονία της Καμπότζης υπό τους Ερυθρούς Χμερ καθώς εξέλιπε το εθνικό στοιχείο, ενώ έχει δεχτεί κριτική και για την άρνηση του να αναγνωρίσει ως γενοκτονία την σφαγή της Σρεμπένιτσα την οποία θεωρεί ως εθνοκάθαρση, με την εθνοκάθαρση να αποτελεί πρόδρομο της γενοκτονίας, και υπήρξε έντονα κριτικός προς το Διεθνές Ποινικό Δικαστήριο για την Πρώην Γιουγκοσλαβία το οποίο την αναγνώρισε ως τέτοια.
Παραπομπές
Κατηγορία:Γενοκτονίες Κατηγορία:Ποινικολόγοι
Σκορδίλο Ρεθύμνου
Το Σκορδίλο είναι οικισμός της Κοινότητας Αλφάς του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται σε υψόμετρο 180 μέτρα και απέχει 22 χιλιόμετρα από το Ρέθυμνο. Αναφέρεται για πρώτη φορά το 1842 από τον Χουρμούζη Βυζάντιο. Το όνομά του πρέπει να σχετίζεται με τη βυζαντινή οικογένεια των Σκορδιλών. Κατά την απογραφή του 1881 είχε 125 κατοίκους, το 1900: 131 κατ. το 1920: 112 κατ., το 1928: 122 κατ., το 1940: 113 κατ., το 1951: 127 κατ., το 1961: 120 κατ., το 1971: 89 κατ., το 1981: 83 κατ., το 1991: 58 κατ.
Παραπομπές
Κατηγορία:Δήμος Μυλοπόταμου Κατηγορία:Χωριά του νομού Ρεθύμνης
Κ.Α.Ο. Μελισσίων (καλαθοσφαίριση γυναικών)
O Καλαθοσφαιρικός Αθλητικός Όμιλος Μελισσίων είναι ελληνικό αθλητικό σωματείο που δραστηριοποιείται στην περιοχή των Μελισσίων στην Αττική. Επίσημο έτος ίδρυσής του είναι το 2011 και αγωνίζεται με χρώματα το πορτοκαλί και το μαύρο. Στο έμβλημά του απεικονίζεται μία μέλισσα.
Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του είναι το Κλειστό Γυμναστήριο Μελισσίων «Παναγιώτης Τριανταφύλλου», 362 θεατών, ενώ χρησιμοποιεί βοηθητικά το Κλειστό Γυμναστήριο Πεντέλης, το Ανοικτό Γήπεδο του Λυκείου Μελισσίων, το Ανοικτό Γήπεδο του 1ου Γυμνασίου και το Ανοικτό Γήπεδο του 2ου Γυμνασίου Μελισσίων. Διαθέτει τόσο τμήμα ενηλίκων, όσο και τμήματα υποδομής νεαρότερων ηλικιακά αθλητριών.
Ιστορική αναδρομή
Η ίδρυση του συλλόγου έλαβε χώρα το 2011 ως αποτέλεσμα της απορρόφησης του τμήματος καλαθοσφαίρισης του «Αθλητικού Ομίλου Μελισσίων» από το σωματείο καλαθοσφαίρισης «Αθλητικός Σύλλογος Ερμής Μελισσίων».
Ντεμπούτο και νταμπλ (2011 - 2012)
Το γυναικείο τμήμα ξεκίνησε την αγωνιστική του πορεία το 2011-12 με προπονητές την Ελένη Μίχα και το Γιάννη Κουκή. Δήλωσε συμμετοχή στο Πρωτάθλημα της Α' Κατηγορίας Γυναικών της Ε.Σ.Κ. Αττικής, όπου κλήθηκε να διεκδικήσει την άνοδο στις εθνικές κατηγορίες απέναντι σε 11 αντιπάλους. Ολοκλήρωσε τις αγωνιστικές του υποχρεώσεις για την Κανονική Περίοδο έχοντας συλλέξει 20 νίκες και 2 ήττες. Η κατάληψη της 2ης θέσης στο βαθμολογικό πίνακα, έδωσε στα Μελίσσια το εισιτήριο στη διαδικασία των Play-Offs.
Εκεί διασταυρώθηκαν με τον 3ο στην κατάταξη Άγιο Ελευθέριο, με τις δύο ομάδες να μεταφέρουν από μία νίκη στην Κανονική Περίοδο και να πρέπει να συμπληρώσουν τρεις. Στον πρώτο μεταξύ τους αγώνα τα Μελίσσια επικράτησαν εντός έδρας με μεγάλη διαφορά, 82-43. Στη συνέχεια διπλασίασαν τις νίκες τους στο Αιγάλεω και πάλι με ευρεία διαφορά, 53-73. Στη σειρά των Τελικών διασταυρώθηκαν με το Περιστέρι, την ομάδα που είχε τερματίσει ως πρωτοπόρος την Κανονική Περίοδο. Οι δύο ομάδες μετέφεραν ξανά από μία νίκη (και μάλιστα εκτός έδρας). Στον πρώτο μεταξύ τους αγώνα τα Μελίσσια έσπασαν το πλεονέκτημα έδρας της αντίπαλης ομάδας, παίρνοντας τη νίκη με σκορ 61-63. Ωστόσο, το Περιστέρι μετέτρεψε τη διαδικασία σε αγώνα για σκληρά νεύρα, καθώς νίκησε με τη σειρά του εκτός έδρας 49-54. Στο τελευταίο και καθοριστικό παιχνίδι τα Μελίσσια επικράτησαν του Περιστερίου για τρίτη φορά μέσα στη χρονιά στο «Ανδρέας Παπανδρέου» με σκορ 49-51, κατακτώντας τον τίτλο του Πρωταθλητή.
Την ίδια χρονιά η ομάδα διαγωνίστηκε και στο Κύπελλο Αττικής, ξεκινώντας από τη «Φάση των 16». Εκεί νίκησαν εντός έδρας τον Άγιο Ελευθέριο με σκορ 59-42. Στη «Φάση των 8» ξεπέρασαν το εμπόδιο των Αμαζόνων Νέας Ερυθραίας με επιβλητικό σκορ 14-67. Στον Ημιτελικό, που έλαβε χώρα στο Κλειστό του Αιγάλεω, νίκησαν και το Παγκράτι με σκορ 105-46. Στον Τελικό, που φιλοξενήθηκε στο Κλειστό του Γέρακα, τα Μελίσσια πήραν τη νίκη απέναντι στον Α.Ο. Ζωγράφου, κατακτώντας Κύπελλο και νταμπλ. Πολυτιμότερη παίκτρια του αγώνα αναδείχθηκε η αρχηγός των Μελισσίων, Όλγα Σκαρογιάννη.
Πορεία στην Α2 Εθνική (2012 - σήμερα)
Η χρονιά 2012-13, οπότε και η ομάδα των Μελισσίων έκανε το ντεμπούτο της στην Α2 Εθνική, υπήρξε ιδιόρρυθμη οργανωτικά, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο σύλλογος εντάχθηκε στον Όμιλο Νότου τον οποίο και συγκρότησαν 10 ομάδες. Στα πλαίσια αυτά συνέλεξε 10 νίκες και 8 ήττες, ισοβαθμώντας με τη Φ.Ε.Α. Βάσει των μεταξύ τους αποτελεσμάτων, τοποθετήθηκε υψηλότερα από εκείνη στην τελική κατάταξη και ειδικότερα στην 4η θέση. Σαν αποτέλεσμα εξασφάλισε την παραμονή του χωρίς ιδιαίτερες περιπέτειες. Την ίδια χρονιά συμμετείχε για πρώτη φορά και στο θεσμό του Κυπέλλου Ελλάδος. Ξεπέρασε την 1η αγωνιστική άνευ αγώνος, καθώς αποσύρθηκε οικειοθελώς ο Ιπποκράτης Κω. Στη 2η αγωνιστική ηττήθηκε εντός έδρας από τη Φ.Ε.Α. με σκορ 44-47 με αποτέλεσμα να αποκλειστεί από τη συνέχεια. Μίχα και Κουκής συνέθεσαν για δεύτερη συνεχομένη χρονιά το προπονητικό δίδυμο της ομάδας.
Την επόμενη περίοδο ο σύλλογος επέστρεψε στα γήπεδα για τις υποχρεώσεις του στο Κύπελλο Ελλάδος. Δεν κατάφερε, ωστόσο, να ξεπεράσει την πρεμιέρα όπου και γνώρισε την ήττα με σκορ 52-41 από την Τερψιθέα Γλυφάδας. Το Πρωτάθλημα της Α2 Εθνικής διοργανώθηκε την περίοδο 2013-14 ομαλά με τη συμμετοχή 12 ομάδων στον Όμιλο Νότου. Στο πλαίσιο αυτό τα Μελίσσια συγκέντρωσαν 17 νίκες και 5 ήττες, καταλαμβάνοντας εκ νέου την 4η θέση της τελικής κατάταξης. Αξιοσημείωτα και πάλι ισοβάθμισαν με τη Φ.Ε.Α., που αυτή τη φορά υπερτερούσε. Την τεχνική ηγεσία της ομάδας την περίοδο αυτή είχαν ο Γιάννης Κουκής και η Κούλα Τσιαντούκα.
Την επόμενη αγωνιστική περίοδο, 2016-17, καθήκοντα πρώτης προπονήτριας ανέλαβε στο σύλλογο η Μαργαρίτα Μάλαμα με άμεσο συνεργάτη τον Παντελή Οικονόμου. Οι υποχρεώσεις της ομάδας ξεκίνησαν το Σεπτέμβρη από το Κύπελλο Ελλάδος. Στην πρεμιέρα επικράτησε του Αρκαδίου Ρεθύμνου εντός έδρας με σκορ 58-49. Εντούτοις, και πάλι δεν ξεπέρασε τη 2η Αγωνιστική, όπου ηττήθηκε εντός έδρας από την Ελευθερία Μοσχάτου με σκορ 56-62 στην παράταση (53-53 κ.α.). Ο Όμιλος Νότου της Α2 Εθνικής συνετέθη από 11 ομάδες τη χρονιά αυτή, μια από τις οποίες ήταν και τα Μελίσσια. Ολοκλήρωσαν τις αγωνιστικές τους υποχρεώσεις στην 6η θέση της βαθμολογικής κατάταξης με απολογισμό 11 νίκες και 9 ήττες. Αυτή τη φορά δεν παρατηρήθηκε ισοβαθμία με άλλο σύλλογο.